cyanic-selkie/wikianc huggingface dataset:
வரையறுக்கப்பட்ட போர்
வரையறுக்கப்பட்ட போர் (Limited war) என்பது ஒரு போரியல் கோட்பாடு. போரில் ஈடுபடும் ஒரு தரப்பு எதிரியை அழிக்க தனது வளங்கள் அனைத்தையும் பயன்படுத்தாமல், ஒரு குறிப்பிட்ட அளவு வளங்களை மட்டுமே பயன்படுத்தி போரில் ஈடுபடுவது வரையறுக்கப்பட்ட போர் எனப்படும். இத்தகு போர் முறையை பின்பற்றும் நாடுகள் அல்லது கூட்டணிகள் தங்கள் கட்டுப்பாட்டிலுள்ள வளங்கள் மொத்ததையும் (மாந்தர், தொழில் மயம், அறிவியல் ஆய்வு, பொருளாதாரம் போன்றவை) போர் முயற்சிக்கு பயன்படுத்துவதில்லை. ஒரு குறிப்பிட்ட அளவு வளங்களை மட்டும் செலவிட்டு வெற்றி பெற முயலுகின்றன. அவை போரில் வெற்றி பெறுவதை விட வேறு குறிக்கோள்களுக்கு முன்னுரிமை வழங்குவதே இதற்கு காரணம். அமெரிக்கா - சோவியத் ஒன்றியம் இடையே நடந்த பனிப்போரின் ஆரம்ப கட்டத்தில் இத்தகு வரையறுக்கப்பட்ட போர்முறையினையே அமெரிக்கர்கள் கையாண்டனர். வியட்நாம் போரும் இத்தகு போர்முறைக்கு எடுத்துக்காட்டாகக் கருதப்படுகிறது.இக்கோட்பாட்டின் எதிர்மறை ஒட்டுமொத்த போர் எனப்படுகிறது.
பகுப்பு:போரியல்
சிலா தோரணம் (திருமலை)
சிலாதோரணம் (Silathoranam) என்பது இந்தியாவின் ஆந்திரப் பிரதேசம் மாநிலம் திருப்பதி திருமலையில் இயற்கையாக தோரண வடிவில் அமைந்துள்ள மிக பழமையான அபூர்வ பாறை ஆகும்.
மயூர்பஞ்ச் சமஸ்தானம்
மயூர்பஞ்ச் சமஸ்தானம் (Mayurbhanj State) (ମୟୁରଭଞ୍ଜ ରାଜ୍ୟ), இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் பரிபடா நகரம் ஆகும். இது பிரித்தானிய இந்தியாவின் வங்காளம் மாகணத்தில் 1911-ஆம் ஆண்டு வரையிலும், பின்னர் பீகார் மற்றும் ஒரிசா மாகாணம் (1912–1936) மற்றும் ஒரிசா மாகாணத்தின் (1936–1947) கிழக்கிந்திய முகமையில் இருந்தது. மயூர்பஞ்ச் சமஸ்தான ஆட்சியாளர்களுக்கு பிரித்தானிய இந்தியாவின் அரசு, 9  துப்பாக்கிக் குண்டுகள் முழுங்கி மரியாதை செய்தனர்.
மலைப்பகுதிகள் அதிகம் கொண்ட மயூர்பஞ்ச் சமஸ்தானம், தற்கால இந்தியாவின் ஒடிசா மாநிலத்தின் மயூர்பஞ்ச் மாவட்ட பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, மயூர்பஞ்ச் சமஸ்தானம் 10,982 சதுர கிலோ மீட்டர் பரப்பளவும், 6,10,383 மக்கள் தொகையும் கொண்டிருந்தது. இந்த சமஸ்தானத்தின் மலைப்பகுதிகளில் சந்தாலிகள், முண்டா மக்கள், ஹோ மக்கள் மற்றும் கிசான் மக்கள் போன்ற பழங்குடிகள் அதிகம் வாழ்ந்தனர்.
வரலாறு
12-ஆம் நூற்றாண்டில் மயூர்பஞ்ச இராச்சியத்தை பஞ்ச் வம்ச சத்திரியர்கள் நிறுவினர். பின்னர் மயூர்பஞ்ச் பகுதிகள் கலிங்க நாட்டின் கீழைக் கங்கர் மன்னர் இரண்டாம் பானு தேவன் கட்டுப்பாட்டுப்பாடில் சென்றது. 17-ஆம் நூற்றாண்டில் மயூர்பஞ்ச் மராத்தியப் பேரரசின் கீழ் ஒரு சிற்றரசாக இருந்தது. இரண்டாம் ஆங்கிலேய மராத்தியப் போருக்குப் (1803–1805) பின்னர், மயூர்பஞ்ச் இராச்சியம், பிரித்தானிய இந்தியாவின் கீழ் சுதேச சமஸ்தானமாக இருந்தது. இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி, மயூர்பஞ்ச் சமஸ்தானம், 1949-ஆம் ஆண்டில் ஒரிசா மாகாணத்தில் சேர்க்கப்பட்டது. மொழிவாரி மாநில மறுசீரமைப்புச் சட்டத்தின் படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று ஒடிசா மாநிலம் நிறுவப்பட்ட போது மயூர்பஞ்ச் சமஸ்தானப் பகுதிகள் மயூர்பஞ்ச் மாவட்டத்தில் இணைக்கப்பட்டது.
வீவா உலகக்கோப்பை
வீவா உலகக்கோப்பை (Viva World Cup) என்பது இரண்டு ஆண்டுகளுக்கு ஒரு முறை நடாத்த திட்டமிடப்பட்டு நடாத்தப்படும், பன்னாட்டுக் காற்பந்தாட்டக் கழகங்களின் கூட்டமைப்பின் (ஃபீஃபா) அங்கீகாரம் பெறாத நாடுகளுக்கான, புதிய கூட்டமைப்பு வாரியத்தினால் (Nouvelle Fédération-Board, NFB) ஒழுங்குபடுத்தப்பட்ட பன்னாட்டு காற்பந்தாட்டப் போட்டியாகும். 2012 ஆம் ஆண்டு போட்டிகள் ஈராக்கிய குர்திஸ்தானில் சூன் 4 முதல் 9 வரை இடம்பெறுகின்றது. இப்போட்டிகளில் முதன் முதலாக தமிழீழ அணியும் பங்குபற்றுகின்றது.
வரலாறு
ஏப்ரல் 2005 இல், புதிய கூட்டமைப்பு வாரியம் தனது முதலாவது வீவா உலகக்கோப்பை போட்டித்தொடரை வடக்கு சைப்பிரசில் நடத்துவதாக அறிவித்தது. சைப்பிரசு-துருக்கிய காற்பந்தாட்டக் கூட்டமைப்பின் (KTFF) 50 ஆண்டுகள் நிறைவையொட்டி வடக்கு சைப்பிரசு தேர்ந்தெடுக்கப்பட்டது. உலகம் முழுவதிலும் இருந்து 16 அணிகள் போட்டியிடும் எனவும் எதிர்பார்க்கப்பட்டது. 2005 இல் வடக்கு சைப்பிரசில் ஆட்சியேறிய புதிய அரசு, மற்ற நாடுகளூடன் சுமூகமான உறவைப் பேண முடிவெடுத்தது. வீவா போட்டித் தொடரில் எந்த நாடுகள் பங்குபற்றலாம், எவை பங்குபற்ற முடியாதென அது நிபந்தனைகளை விதித்ததாக புதிய கூட்டமைப்பு வாரியம் குற்றம் சாட்டியது. பதிலாக, நிதிக் கோரிக்கையில் வாரியம் நியாயமற்ற நிபந்தனைகளை விதித்ததாக வடக்கு சைப்பிரசு கூட்டமைப்பு குற்றம் சாட்டியது. இதனையடுத்து முதலாவது வீவா உலகக்கோப்பைத் தொடரை ஒக்சித்தானியாவில் நடத்துவதற்கு வாரியம் தீர்மானித்தது. பதிலாக, சைப்பிரசு-துருக்கிய காற்பந்தாட்டக் கூட்டமைப்பு தனியாக வீவா உலகக்கோப்பைத் தொடர் நடைபெறவிருக்கும் அதே நாட்களில் "எல்ஃப் கோப்பை" என்ற போட்டியை நடத்தவிருப்பதாக அறிவித்தது. இத்தொடரில் வாரியத்தின் சில உறுப்பு நாடுகளும் பங்குபற்றுவதாக அறிவித்தன.
ஒக்சித்தானியா 2006
முதலாவது உலக்கோப்பை ஒக்சித்தானியாவில் 2006 நவம்பர் 19 முதல் 25 வரை நடைபெற்றது. நான்கு அணிகளே இத்தொடரில் போட்டியிட்டன. சாப்மி அணி இறுதிப் போட்டியில் மொனாக்கோ அணியை 21-1 என்ற கணக்கில் வென்று வீவா உலககோப்பையைக் கைப்பற்றியது.
போட்டி முடிவுகள்
^ பயண அனுமதிச் சீட்டு பெற்றுக் கொள்ளுதலில் ஏற்பட்ட சிக்கலினால் பின்வாங்கியதால் எளிய வெற்றி கிடைத்தது.
சாக்கான் ஆறு
சாக்கன் ஆறு (Chakan River) இராசத்தான் மாநிலத்தில் பாய்கின்ற ஒரு துணை ஆறாகும். பல சிறிய நீரோடைகளின் சங்கமத்தால் உருவாகும் சாக்கன் ஆறு தென்கிழக்கு திசையில் பாய்ந்து இராசத்தாஅனின் சவாய் மாதோபூர் மாவட்டத்தில் உள்ள கரன்புரா கிராமத்திற்கு அருகில் சம்பல் நதியுடன் இணைகிறது. சவாய் மாதோபூர் மாவட்டம், டோங் மாவட்டம், பூந்தி மாவட்டம், கோட்டா மாவட்டம் ஆகியவை ஆற்றின் நீர்ப்பிடிப்புப் பகுதிகளாகும். இந்நீர்ப்பிடிப்பு பகுதி சுமார் 300 சதுர மைல்கள் பாரப்பளவு கொண்டதாக உள்ளது.
வீவா உலகக்கோப்பை
வெற்றிக் கிண்ணம்
வீவா உலகக்கோப்பை வெற்றிக் கிண்ணம் பிரான்சிய சிற்பியான ஜெரால்ட் பிகால்ட் என்பவரால் வடிவமைக்கப்பட்டது. முன்னாள் தென்னாபிரிக்க அரசுத் தலைவர் நெல்சன் மண்டேலாவை கௌரவப்படுத்தும் முகவாக நெல்சன் மண்டேலா வெற்றிக் கிண்ணம் பெயர் மாற்றப்படவுள்ளது.
வெளியிணைப்புக்கள்
*
சாக்கான் ஆறு
மேற்கோள்கள்
பகுப்பு:ராஜஸ்தான் புவியியல் தொடர்பான குறுங்கட்டுரைகள் பகுப்பு:இராஜஸ்தான் ஆறுகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய ஆறுகள்
மதிஹானீ சட்டமன்றத் தொகுதி
மதிஹானீ சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது பேகூசராய் மக்களவைத் தொகுதிக்கு உட்பட்டது.
சான்றுகள்
பகுப்பு:பீகாரின் சட்டமன்றத் தொகுதிகள்
ஷரித் சில்வெஸ்டர்
ஷரித் சில்வெஸ்டர் (Charith Sylvester, பிறப்பு: திசம்பர் 30 1982), இலங்கை பதுளைப் பிரதேசஅணியின் துடுப்பாட்டக்காரர், குச்சக்காப்பாளர். இவர் 87 முதல்தர துடுப்பாட்டப் போட்டிகளிலும், 70 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2001, 2001/02 பருவ ஆண்டுகளில், இலங்கை பதுளை, கொழும்பு,சிங்க விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:குச்சக் காப்பாளர்கள் பகுப்பு:1982 பிறப்புகள் பகுப்பு:1981 பிறப்புகள் பகுப்பு:வாழும் நபர்கள்
இசுடீரின் சிரிப்பான்
இசுடீரின் சிரிப்பான் (Steere's liocichla)(லியோசிச்லா இசுடீரி) லியோத்ரிச்சிடே குடும்பத்தில் உள்ள ஒரு பறவை ஆகும். இந்தச் சிற்றினம் முதன்முதலில் 1877-ல் இராபர்ட் இசுவின்கோவால் விவரிக்கப்பட்டது.
இது தைவானில் மட்டுமே காணப்படும் அகணிய உயிரியாகும்.. பாலின வேறுபாடு காணும் இப்பறவையில் ஆண் பெண்ணைவிட பெரியவை.
மேற்கோள்கள்
பகுப்பு:பறவைகள்
இயந்திரப் பயன்
right|thumb|நெம்புகோலில் இயந்திரப் பயன் இயந்திரப் பயன் அல்லது இயந்திர லாபம் (Mechanical advantage) என்பது ஒரு இயந்திரத்தின் மீது செலுத்தப்படும் விசைக்கும் அது நகர்த்தும் எடைக்கும் உள்ள தகவு ஆகும். இதுவே அந்த இயந்திரத்தின் விசை பெருக்கு திறனாகும்.
ஒரு எளிய நெம்புகோலின் மூலம் 100 கிலோ எடையானது 25 கிலோ முயற்சியினால் நகர்த்தப்பட்டது எனில் அந்த நெம்புகோலின் இயந்திரப் பயன் = 100 / 25 = 4 ஆகும்.
left|500px|thumb|மிதிவண்டியில் பல்சக்கரங்களில் இயந்திரப் பயன் left|500px|thumb|கப்பி அமைப்பில் இயந்திரப் பயன்
பெயார் காவென், நியூ செர்சி
பெயார் காவென் ( Fair Haven ) என்பது ஐக்கிய அமெரிக்க நாடுகளில் அமைந்துள்ள நியூ செர்சி மாநிலத்தின் மொன்மவுத் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 2.11 சதுர கிலோ மீற்றர் பரப்பளவைக் கொண்டுள்ளது.இதில் 1.60 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.51 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 6,121 ஆகும். பெயார் காவென் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 6,121 குடிமக்கள் ஆகும்.
மேற்கோள்கள்
பகுப்பு:மொன்மவுத் மாவட்ட நகரங்கள்
முள்ளிவாய்க்கால் நினைவு முற்றம்
thumb|முள்ளிவாய்க்கால் முகப்பு கல்வெட்டு thumb|திறப்புவிழா கல்வெட்டு முள்ளிவாய்க்கால் நினைவு முற்றம் என்பது தமிழீழத்தில் கொல்லப்பட்ட, தமிழீழத்துக்காக உயிர் விட்ட போராளிகள், தியாகிகள் மற்றும் மக்களை நினைவு கூரும் ஒரு முற்றம் ஆகும். இதில் தமிழ் மொழிக்கு தொண்டு செய்தவர்கள் மற்றும் இந்தி எதிர்ப்பு போராட்டத்தில் கலந்து கொண்டவர்களின் புகைப்படங்கள் விவரங்கள் உள்ளன. இதனை 06-11-2013 அன்று தஞ்சையில் உலகத் தமிழர் பேரமைப்பின் அமைப்பாளர் பழ. நெடுமாறன் திறந்து வைத்தார்.
கட்டுமானம்
இந்த நினைவு முற்றம் கட்டும் பணி நவம்பர் 15, 2010இல் தொடங்கப்பட்டது. வைகோ மற்றும் நல்லகண்ணுவால் இதன் அடிக்கல் நாட்டப்பட்டது. முதலில் ஒரு நினைவுத்தூணாக மட்டுமே அமைக்கத் திட்டமிடப்பட்டிருந்தது. ஆனால் இலங்கையில் தமிழர் நினைவிடங்களுக்கு நிகழ்ந்த அவலங்களால், தமிழர்கள் அதிகளவில் அழிக்கப்பட்ட இலங்கையின் உள்நாட்டுப் போரின் நினைவுச் சின்னமாக இது உருவாக்கத் தீர்மானிக்கப்பட்டது.
உலகத் தமிழர் பேரவையால் மேற்கொள்ளப்பட்ட இத் திட்டப்பணி, பேரவை மற்றும் தமிழ் தேசிய இயக்கத்தின் தலைவர் பழ நெடுமாறனின் மேற்பார்வையில் நடந்தது. கட்டுமானத்திற்கான நிதி பல இடங்களிலிருந்து திரட்டப்பட்டது. தமிழ் செயற்பாட்டாளர் ம. நடராசன் நினைவு முற்றத்திற்குத் தேவையான நிலத்தை வழங்கினார்.
திறப்பு விழா
திட்டமிடப்பட்ட நாளுக்கு இரு நாட்களுக்கு முன்னதாக, 2013 ஆம் ஆண்டு, நவம்பர் 6 ஆம் திகதியன்று இம்முற்றம் திறந்து வைக்கப்பட்டது. நல்லகண்ணு (இந்திய கம்யூனிஸ்ட் கட்சி), வைகோ (மறுமலர்ச்சி திராவிட முன்னேற்றக் கழகத் தலைவர்) தமிழ்த் தேசியப் போியக்க தலைவரும் தமிழ்த்தேசிய தமிழா் கண்ணோட்டத்தின் ஆசிாியருமான தோழா் பெ. மணியரசன், சீமான் (திரைப்பட இயக்குநர் மற்றும் நாம் தமிழர் கட்சி ஒருங்கிணைப்பாளர்), சு. ப. உதயகுமார் (கூடங்குளம் செயற்பாட்டாளர்) மற்றும் பொன் இராதாகிருஷ்ணன் (பிஜேபி) போன்ற தமிழகத்தைச் சேர்ந்த முக்கிய அரசியல்வாதிகளும் செயற்பாட்டாளர்களும் திறப்பு விழாவில் கலந்து கொண்டனர்.
அமைவிடம்
முள்ளி வாய்க்கால் முற்ற வளாகம் தஞ்சாவூரிலிருந்து ஐந்து கிலோ மீட்டர் தொலைவிலுள்ள விளார் கிராமத்தில் 1.75 ஏக்கர் பரப்பளவில் தஞ்சாவூர்-திருச்சிராப்பள்ளி சாலையோரம் அமைந்துள்ளது. தஞ்சாவூர் பழைய பேருந்து நிலையத்திலிருந்து விளார் செல்லும் பேருந்துகள் மூலம் இவ்விடத்தை அடையலாம். தஞ்சாவூரின் அண்ணாநகர் சந்தையிலிருந்தும் இந் நினைவு முற்றத்திற்கு எளிதாகச் செல்லலாம்.
ஐந்தாமாண்டு முள்ளிவாய்க்கால் நினைவு நாள்
மே 18, 2014 அன்று இந்த முற்றத்தில் முள்ளிவாய்க்கால் 5-ஆம் ஆண்டு நினைவு நாள் அனுசரிக்கப்பட்டது. உலகத் தமிழர் பேரமைப்புத் தலைவர் பழ. நெடுமாறன் கலந்து கொண்டார். முற்றத்தில் உள்ள விடுதலைப் புலிகள் தலைவர் பிரபாகரனின் பெற்றோர் அஸ்திக்கு மலர் தூவியும், மெழுகுவர்த்தி ஏந்தியும் அஞ்சலி செலுத்தப்பட்டது.
வெளி இணைப்புகள்
பகுப்பு:தமிழீழம் தொடர்பான நினைவிடங்கள் பகுப்பு:தஞ்சாவூர் மாவட்டம்
என். தளிரி
'''என். தளிரி' (N. Thaliry''), இலங்கை குருனாகலைப் பிரதேசஅணியின் துடுப்பாட்டக்காரர், குச்சக்காப்பாளர். களத்தடுப்பிலும் இவரின் பணி குறிப்பிடத்தக்கது. இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992-93 பருவ ஆண்டுகளில், இலங்கை குருனாகலை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
சகாரா கீழமை ஆபிரிக்கா
thumb|அடர் மற்றும் வெளிர் பச்சை:  ஐக்கிய நாடுகள் அமைப்புகளின் புள்ளிவிவரங்களில்  வரையறுக்கப்படும் "சகாரா கீழமை ஆபிரிக்கா". வெளிர் பச்சை: இருப்பினும், [[ஐக்கிய நாடுகள் அவையின் புள்ளியியல் துறை  சூடானை வடக்கு ஆபிரிக்காவின் அங்கமாக வகைப்படுத்துகிறது. ]] thumb|சிவப்பு: ஆபிரிக்காவிலுள்ள அரபு நாடுகள் ([[அரபு நாடுகள் கூட்டமைப்பு & ஐக்கிய நாடுகள் கல்வி, அறிவியல், பண்பாட்டு நிறுவனம்).]] thumb|ஆபிரிக்காவின் வானிலையைக் காட்டும் எளிமையான நிலப்படம்: வடக்கின் மிதவறட்சிப் பகுதியான [[சகேல்|சகேலும்  ஆப்பிரிக்காவின் கொம்பும்  (மஞ்சள்), நிலநடுக்கோட்டு ஆபிரிக்காவின் வெப்பமண்டல சவான்னாக்களும் (இளம் பச்சை)  வெப்பமண்டலக் காடுகளும் (அடர் பச்சை), வறண்ட  கலகாரி வடிநிலமும்  (மஞ்சள்) தெற்கு ஆபிரிக்காவின்  "நடுநிலக்கடல் சார்ந்த" தெற்கு கடலோரமும் (ஓலிவ்) சகாரா-கீழமை ஆபிரிக்காவில் அடங்கும். கொடுக்கப்பட்டுள்ள எண்கள் பன்ட்டு விரிவாக்கத்துடன் தொடர்புடைய  அனைத்து இரும்புக் கால கலைப்படைப்புகளின் நாட்களாகும்.]]
சகாரா-கீழமை ஆபிரிக்கா (Sub-Saharan Africa), புவியியலின்படி, சகாராவிற்கு தெற்கிலமைந்த ஆபிரிக்க கண்டப் பகுதியாகும். ஐக்கிய நாடுகள் அவையின் வரையறையின்படி, சகாராவிற்கு தெற்கே முழுமையாகவோ அல்லது பகுதியாகவோ அமைந்துள்ள அனைத்து ஆபிரிக்க நாடுகளுமாகும். இதற்கு எதிராக வடக்கு ஆப்பிரிக்காவின் அனைத்துப் பகுதிகளும் அரபு உலகின் உள்ளங்கமான அரபு நாடுகள் கூட்டமைப்பு  உறுப்பினர்களாகும். சோமாலியா, சீபூத்தீ, கொமொரோசு, மூரித்தானியா புவியியலின்படி சகாரா-கீழமை ஆபிரிக்காவில் இருப்பினும் அவை அரபு நாடுகள் மற்றும் அரபு உலகின் அங்கங்களாகும்.
சகாராவிற்கும் வெப்ப மண்டல சவான்னாக்களுக்கும் இடையேயான இடைநிலை மண்டலமாக சகேல் உள்ளது. வெப்பமண்டல ஆபிரிக்காவின் சவான்னாக் காடுகள் மேலும் தள்ளி உள்ளன.
சகாரா கீழமை ஆபிரிக்கா என்ற சொற்பயன்பாடு மிகவும் விமரிசிக்கப்பட்டுள்ளது. இது தெற்கு பகுதிகளை புவியியல்படி மட்டுமே குறிப்பிடுகின்றது. தவிரவும் கீழமை என்பது கீழ்நிலையான என்ற தோற்றத்தை வெளிப்படுத்துன்றது. இது ஐரோப்பிய நோக்கில் வரையறுக்கப்பட்டுள்ளதாக விமரிசிக்கப்பட்டுள்ளது.
வெளி இணைப்புகள்
பகுப்பு:ஆப்பிரிக்காவின் மண்டலங்கள்
பேகூசராய் சட்டமன்றத் தொகுதி
பேகூசராய் சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது பேகூசராய் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இந்த தொகுதியில் பேகூசராய் மாவட்டத்தின் பிர்பூர் மண்டலமும், பரவுனி மண்டலத்தின் பாபங்காமா, சஹுரீ, நிங்கா, பதவுலீ ஆகிய ஊராட்சிகளும், மோகன்பூர், சாந்துபூர், பந்துவார், சுஜா, சங்க், லாகோ, ஹயபாத்பூர், பர்னா, குஸ்மவுத், கைத், ஜினேத்பூர், நீமா, பன்ஹஸ், அஜவுர், கம்ஹார், ரஜவுரா, பேகூசராய் (நகராட்சி) ஆகியவையும் சேர்க்கப்பட்டுள்ளன.
சான்றுகள்
பகுப்பு:பீகாரின் சட்டமன்றத் தொகுதிகள்
சுல்தான் இசுமாயில் பெட்ரா வானூர்தி நிலையம்
சுல்தான் இசுமாயில் பெட்ரா வானூர்தி நிலையம் அல்லது கோத்தா பாரு வானூர்தி நிலையம் ; (ஆங்கிலம்: Sultan Ismail Petra Airport அல்லது Kota Bharu Airport; மலாய்: Lapangan Terbang Sultan Ismail Petra) என்பது மலேசியா, கிளாந்தான் மாநிலத்தில் கோத்தா பாரு மாநகரில் அமைந்துள்ள வானூர்தி நிலையம் ஆகும்.
இந்த வானூர்தி நிலையம், கோத்தா பாரு, கிளாந்தான், திராங்கானு மாநிலத்தின் பெசுட் மாவட்டத்தில் உள்ள மக்களுக்கு வானூர்திச் சேவையை வழங்கும் நிலையமாக விளங்குகிறது.
1979-ஆம் ஆண்டில் இருந்து 2010-ஆம் ஆண்டு வரை கிளாந்தான் மாநிலத்தை ஆட்சி செய்த சுல்தான் இஸ்மாயில் பெட்ராவின் (Ismail Petra of Kelantan) நினைவாக இந்த விமான நிலையத்திற்குப் பெயரிடப்பட்டது.
பொது
சுல்தான் இசுமாயில் பெட்ரா வானூர்தி நிலையத்தின் தற்போதைய புதிய முனையம் செப்டம்பர் 2002-இல் அதிகாரப்பூர்வமாகத் திறக்கப்பட்டது. இந்த வானூர்தி நிலையம் 12,000 சதுர மீட்டர் பரப்பளவைக் கொண்டது. அதிகப் பட்சமாக 1.45 மில்லியன் பயணிகளைக் கையாள்வதற்கு ஆற்றல் கொண்டது.
விமான நிலையம் 9 பயணிகள் பதிவுச் சாவடிகளை (check-in counters) கொண்டுள்ளது. மலேசியா எயர்லைன்சு, ஏர்ஏசியா, பயர்பிளை மற்றும் மலின்டோ ஏர் ஆகியவற்றின் 7 உள்நாட்டு இடங்களுக்கு இடையிலான விமானச் சேவைகளை வழங்குகிறது. கிழக்கு கடற்கரையில் மிகவும் பரபரப்பான வானூர்தி நிலையமாகவும் கருதப் படுகிறது.
வரலாறு
இந்த வானூர்தி நிலையம் முன்னாள் பிரித்தானிய இராணுவத்தின் வானூர்தி நிலையமாகும். இரண்டாம் உலகப் போரின் போது மலாயா மீதான ஜப்பானியர் படையெடுப்பில் இந்த நிலையம் தரையிறங்கும் தளமாகப் பயன்படுத்தப்பட்டது.
1941-ஆம் ஆண்டு டிசம்பர் 8-ஆம் தேதி, மலாயாவில் முதல் ஜப்பானிய வானூர்தியின் தரையிறக்கம் இந்த நிலையத்தில் தான் நடைபெற்றது. போருக்குப் பிறகு, பொதுமக்களுக்கான நிலையமாக மாற்றப்பட்டது. பயணிகள் முனையம் கட்டப்பட்டது. பின்னர் பெங்காலான் செப்பா வானூர்தி நிலையம் என்று அழைக்கப்பட்டது.
புதிய முனையம்
நிலையத்தின் முனையம் விரிவுபடுத்தப்பட்டது. அதன் பிறகு, சுல்தான் இஸ்மாயில் பெட்ரா வானூர்தி நிலையம் என்று அறிவிக்கப்பட்டது.
1999-இல், சுல்தான் இசுமாயில் பெட்ரா வானூர்தி நிலையம் ஒரு புதிய முனையக் கட்டிடத்திற்கு மாற்றப்படும் என்று அரசாங்கம் அறிவித்தது. இந்தத் திட்டம் செப்டம்பர் 2000-இல் தொடங்கப்பட்டு ஜூன் 2002-இல் நிறைவடைந்தது. மொத்த செலவு 55 மில்லியன் ரிங்கிட்.
ஓடுபாதை விரிவாக்கம்
அக்டோபர் 2008-இல், ஓடுபாதையை 2,400 மீ (7,874 அடி) நீளத்திற்கு நீட்டிக்க இருப்பதாக அரசாங்கம் அறிவித்தது. அந்தத் திட்டம் 14 ஜூன் 2010-இல் தொடங்கியது.
நிலையத்தின் பழைய ஓடுபாதை 1,981 மீட்டரில் இருந்து 2,400 மீட்டருக்கு நீட்டிக்கப்பட்டது. போயிங் 737-800 மற்றும் ஏர்பஸ் ஏ 320 ரக வானூர்திகள் தரை இறங்கும் அளவிற்கு ஓடுபாதை விரிவாக்கம் செய்யப்பட்டது.
ஏர்ஏசியா ஒப்பந்தம்
பிப்ரவரி 2013-இல், ஏர்ஏசியா மற்றும் பயர்பிளை ஆகிய நிறுவனங்கள்; சுல்தான் இசுமாயில் பெட்ரா விமான நிலையத்தை தங்களின் இரண்டாம் நிலை மையமாக மாற்றும் ஒப்பந்தத்தில் மலேசிய வானவூர்தி நிலையங்கள் நிறுவனத்துடன் கையெழுத்திட்டன.
அக்டோபர் 2017-இல், விமான நிலையத்தின் முனையங்களை மேம்படுத்த மலேசிய மத்திய அரசு ரிங்கிட் 450 மில்லியன் தொகையை வழங்கியது.
மேலும் காண்க
பகுப்பு:கிளாந்தான் பகுப்பு:மலேசிய வானூர்தி நிலையங்கள்
முகமது வாகித் அசன்
முகமது வாகித் அசன் (Mohammed Waheed Hassan, ޑރ. މުހައްމަދު ވަހީދު ޙަސަން މަނިކު; பிறப்பு: 3 சனவரி 1953) மாலைதீவுகளின் அரசுத்தலைவரும், மாலைதீவுகள் தேசிய பாதுகாப்புப் படையின் முதற்பெரும் படைத் தலைவரும் ஆவார். 2012 பெப்ரவரி 7 ஆம் நாள் முகமது நசீது அரசுத்தலைவர் பதவியைத் துறந்ததை அடுத்து வாகித் அசன் புதிய அரசுத்தலைவராகப் பதவியேற்றார். 2008 முதல் 2012 ஆம் ஆண்டு வரையில் இவர் நாட்டின் பிரதி அரசுத்தலைவராக பதவியில் இருந்தார். யூனிசெப்பின் முதுநிலை உறுப்பினராகப் பதவியில் இருந்த வாகித் அசன் கலிபோர்னியாவின் ஸ்டான்போர்டு பல்கலைக்கழகத்தில் கலாநிதிப் பட்டம் பெற்றவர்.
வெளி இணைப்புகள்
பகுப்பு:1953 பிறப்புகள் பகுப்பு:மாலைதீவுகளின் அரசியல்வாதிகள் பகுப்பு:வாழும் நபர்கள்
சற்றம் இல்ல விதி
கருத்தரங்கம் ஒன்று அல்லது அந் நிகழ்வின் ஒரு பகுதி சற்றம் இல்ல விதி (Chatham House Rule) முறையில் நடைபெறுகின்றது என்று அறிவிக்கப்படின், அக் கருத்தரங்கில் பங்குகொள்ளும் ஒருவர் மேற்படி கருத்தரங்கில் கருத்துரை வழங்கும் பேச்சாளரினதோ   அல்லது அக் கருத்தரங்கில் பங்குகொள்ளும்  ஏனையவர்களினதோ பெயர், அவர் சார்ந்த அமைப்பு  போன்ற  தனிநபர் தகவல்கள் எவற்றையும்  குறிப்பிடாமல் அக் கருத்தரங்கில் தாம் பெறும் கருத்துரைகளைச் சுதந்திரமாகப் பயன் படுத்தலாம். கருத்தரங்கொன்றில் பரிமாறப்படும் கருத்துக்கள் பற்றிய செய்தி அறிவிப்பில் சற்றம் இல்ல விதிமுறை கடைப்பிடிக்கப்படுவது மிகச் சாதாரணமானது. கருத்தரங்கொன்றில் வெளிப்படுத்தப்படுகின்ற செய்திகள், கருத்துக்கள், குறிப்புக்கள் போன்றவை ஊடகங்கள் மூலம் பரம்பலடையும்போது புகழ்பெற்ற இவ் விதி இன்று உலகம் முழுவதும் கடைப்பிடிக்கப்படுகின்றது. ஒருவர் தனது கருத்தை வெளிப்படையாகப் பகிர்ந்து கொள்வதை சற்றம் இல்ல விதிமுறை நோக்கமாகக் கொண்டதுடன்  அவ்வாறான கருத்துப் பரிமாற்றத்தினை துணிச்சலாக முன்வைப்பதையும் சற்றம் இல்ல விதிமுறை ஊக்குவிக்கின்றது. இவ் விதி சுதந்திரமான, பகிரங்கமான கருத்துப் பரிமாற்றத்திற்கும் பேச்சாளரின் அடையாளங் காட்டமைக்கும்  வழிசமைக்கின்றது.
நன்மைகள்
மனிதர்கள் தமது கருத்துக்களை வெளிப்படையாகக் கூறமுடிகிறது. தமது கருத்து வெளியுலகில் பகிரங்கமாகச் சொல்லப்படும் என்று பயங்கொண்டு அதைவிடச்  சொல்லாதிருப்பதே மேல் என்று நினைப்பவர்கள்  தாம் கருதுவதை வெளிப்படையாகப் பேசுவதற்கும் சற்றம் இல்ல விதிமுறை  துணை செய்கின்றது. அன்றியும் அங்கீகாரத்திற்கோ அல்லது உறுதிப்படுத்தலுக்கோ அவசியமின்றி, பகிரப்பட்ட ஆலோசனைகள், கருத்துக்கள், பரிந்துரைகள் போன்றவை விரும்பியவர்களால் உடனடியாகவே எடுத்துக் கொள்ளப்படலாம்: மேலும் பரிசீலிக்கப்படலாம்.
பகுப்பு:கருத்தரங்கு
சன்னாசிநல்லூர் மன்னார்சுவாமி கோயில்
சன்னாசிநல்லூர் மன்னார்சுவாமி கோயில் தமிழ்நாட்டில் அரியலூர் மாவட்டம், சன்னாசிநல்லூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உமர் அப்துல்லா
ஒமர் அப்துல்லா (उमर अब्दुल्लाह, عمر عبدالله), (பிறப்பு 10 மார்ச்சு 1970 ஐக்கிய இராச்சியம்) ஓர் இந்திய காசுமீர அரசியல்வாதி. காசுமீரத்தின் "முதல் குடும்பம்" என அறியப்படும் சேக் அப்துல்லா குடும்பத்தின் வாரிசு. இந்திய தேசிய காங்கிரசுடன் கூட்டணி அமைத்து சம்மு காசுமீர் மாநிலத்தின் 11வது மற்றும் மிக இளைய முதலமைச்சராக சனவரி 5, 2009 அன்று பொறுப்பேற்றுக்கொண்டார். .
இதற்கு முன்னர் சம்மு காசுமீரின் ஸ்ரீநகர் தொகுதியிலிருந்து 14வது மக்களவை உறுப்பினராக தேர்ந்தெடுக்கப்பட்டார். சூலை 23, 2001ஆம் ஆண்டு முதல் திசம்பர் 23, 2002 வரை அடல் பிகாரி வாச்பாய் தலைமையில் அமைந்த தேசிய சனநாயக கூட்டணி அரசில் வெளியுறவுத்துறை இணையமைச்சராகப் பணியாற்றினார். அக்டோபர் 2002வில் அமைச்சுப் பதவியிலிருந்து விலகி கட்சிப்பணியில் கவனம் செலுத்திட விரும்பினார். பிரதமர் அவரது விலகல் கடிதத்தை ஏற்காது பதவியில் நீடிக்க வற்புறுத்தினார்.ஆயினும் இறுதியில் 23 திசம்பர் 2002 அன்று அவரது விலகல் குடியரசுத்தலைவரால் ஏற்றுக்கொள்ளப்பட்டது.
இவரது தாத்தா சேக் அப்துல்லா 1932ஆம் ஆண்டில் காசுமீரின் முதல் அரசியல் கட்சியைத் துவக்கியவர்.1948-53 காலத்தில் சம்மு காசுமீர பிரதம மந்திரியாகவும் பின்னர் 1975 மற்றும் 1977 ஆம் ஆண்டுகளில் முதலமைச்சராகவும் இருந்தவர். இவரது தந்தை பரூக் அப்துல்லாவும் 1982,1986 மற்றும் 1996ஆம் ஆண்டுகளில் முதலமைச்சராகப் பணியாற்றியவர். இவர்களது வழித்தோன்றலாக உமரும் 1998ஆம் ஆண்டு அரசியலில் ஈடுபட்டு மக்களவைத் தேர்தலில் நான்குமுறை வெற்றி கண்டார். தமது தந்தையிடமிருந்து கட்சித்தலைமையை 2002ஆம் ஆண்டு ஏற்றுக்கொண்டார்.
வெளியிணைப்புகள்
பகுப்பு:1970 பிறப்புகள் பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:ஜம்மு காஷ்மீர் அரசியல்வாதிகள் பகுப்பு:14வது மக்களவை உறுப்பினர்கள் பகுப்பு:ஜம்மு காஷ்மீர் முதலமைச்சர்கள் பகுப்பு:ஜம்மு காஷ்மீர் மக்கள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
பச்லுர் ரகுமான் கான்
பச்லுர் ரகுமான் கான் (வங்காளம்: ফজলুর রহমান খান, Fozlur Rôhman Khan) (3 ஏப்ரல் 1929 – 27 மார்ச்சு 1982) என்பவர் வங்கதேச அமெரிக்கர். இவர் கட்டமைப்புப் பொறியாளரும் வடிவமைப்பாளரும் ஆவார். வானளாவிகளின் கட்டுமான அமைப்பை துவக்கியவர். அதனால் வானளாவிகளின் குழாய் வடிவமைப்பின் தந்தை என கருதப்படுகிறார். இவர் கணினி உதவு வடிவமைப்பின் (computer-aided design (CAD)) முன்னோடி மட்டுமல்லாது 1973 முதல் 1998 வரை உலகின் உயரமான வானளாவியாக இருந்த சியர்சு கோபுரத்துக்கும் 100 மாடி வானளாவியான இச்சான் ஆன்காக் மைய கட்டடத்துக்கும் வடிவமைப்பாளாராக கட்டமைப்புப் பொறியாளராக இருந்தார்.
மற்றவர்களைவிட கானே இருபதாம் நூற்றாண்டின் பிற்பகுதியில் வானளாவிகள் கட்டுவது மீண்டெழ காரணமாக இருந்தார். கட்டமைப்பு பொறியியலில் இவர் புகுத்திய புதிய முறை காரணமாக இவர் கட்டமைப்புப் பொறியியலின் ஐன்சுடீன் என்றும் இருபதாம் நூற்றாண்டின் சிறந்த கட்டமைப்புப் பொறியாளர் என்றும் அழைக்கப்படுகிறார். இவரின் முறையே நவீன வானளாவிகளின் கட்டமைப்பில் இன்றும் அடிப்படையாக உள்ளது. இவரை சிறப்பிக்கும் விதமாக வானளாவி கட்டட அமைப்பு பச்லுர் ரகுமான் கான் வாழ்நாள் சாதனை விருதை அறிவித்துள்ளது.
வானளாவிகளுக்காக நன்கு அறியப்பட்டிருந்தாலும் சௌதி அரேபியாவில் உள்ள அரசர் அப்துலாச் பன்னாட்டு வானூர்தி நிலையம், மெக்மேத்-பியர்சே சூரிய தொலைநோக்கி உட்பட பல கட்டடங்களுக்கு வடிவமைப்பாளராக இருந்துள்ளார்.
பிறப்பு
பச்லுர் ரகுமான் கான் 3 ஏப்பிரல் 1929இல் பிரித்தானிய இந்தியாவில் டாக்கா நகரில் பிறந்தார். டாக்காவுக்கு அருகிலுள்ள பரித்பூர் மாவட்டத்திலுள்ள பன்டரிகண்டீ என்ற சிற்றூரில் வளர்ந்தார். இவரின் தந்தை அப்துல் உயர் நிலைப்பள்ளியின் கணக்கு ஆசிரியர், மேலும் பாடபுத்தக ஆசிரியரும் ஆவார். பின்னாளில் வங்காள மாகாணத்தின் பொது செய்தி துறையின் இயக்குநராக பொருப்பு வகித்தார். இவரின் தந்தை பணி ஓய்வுக்குப் பின் டாக்காவிலுள்ள சகன்னாத் கல்லூரியின் முதல்வராக பணியாற்றினார்.
கான் டாக்காவிலுள்ள அர்மானிடோலா அரசு உயர்நிலைப் பள்ளியில் படித்தார். பின்பு சீபூரிலுள்ள (தற்போது அவுராக்கு அருகில் உள்ளது) வங்காள பொறியியல் கல்லூரியிலும் பின்பு டாக்காவிலுள்ள அசனுல்லா பொறியியல் கல்லூரியிலும் குடிசார் பொறியியல் படித்தார். அமெரிக்காவின் புல்பிரைட் மற்றும் பாக்கித்தானிய அரசின் படிப்புதவித்தொகை கிடைத்ததால் 1952 ஆம் ஆண்டு அமெரிக்காவுக்கு படிக்க சென்றார். அங்கு சாம்பெய்ன்-அர்பானா என்ற இடத்திலுள்ள இலினோய் பல்கலைக்கழகத்தில் படித்தார். மூன்று ஆண்டுகளில் கான் இரண்டு முதுகலை பட்டங்களையும் ஒரு முனைவர் பட்டத்தையும் பெற்றார். பயன்பாட்டு விசையியல் கோட்பாட்டிலும் கட்டமைப்புப் பொறியியலில் முதுகலை பட்டமும் கட்டமைப்பு பொறியியலில் முனைவர் பட்டமும் பெற்றார். "செவ்வக வடிவ முன்னழுத்தப்பட்ட பைஞ்சுமை உத்திரத்தின் மீதான பல்வேறு வகை வடிவமைப்புகளின் தொடர்பை பகுத்துணரும் அவதானிப்பு" என்ற முனைவர் பட்ட ஆய்வேட்டை மேற்கொண்டார்.
மேற்கோள்கள்
பகுப்பு:பொறியியலாளர்கள் பகுப்பு:அமெரிக்கர்கள் பகுப்பு:1929 பிறப்புகள் பகுப்பு:1982 இறப்புகள்
நேர்ந்து விடுதல்
சிறுதெய்வ வழிபாட்டில் நேர்ந்து விடுதல்
தாங்கள் வளர்க்கும் கால்நடைகளுக்கு துன்பம் நேரும் போதும், குடும்ப பிரட்சனைகள் தீரவும் இவ்வாறு கால்நடைகளை நேர்ந்து விடுகின்றனர். இந்து சமயத்தின் சிறு தெய்வ வழிபாட்டில் இந்த நேர்ந்து விடுதல் முக்கியத்துவம் பெறுகிறது. முனியப்பன், கருப்புசாமி போன்றவற்றிற்காக நேர்ந்துவிடப்பட்டவை அந்தக் கடவுளின் பெயர்களிலேயே அழைக்கப்படுகின்றன. இந்த ஆடுகள் நேர்ந்து விட்ட ஆடு என்று அழைக்கப்படுகிறது. இந்த ஆடுகளையோ, கோழிகளையோ திருடிக் கொண்டு சமைத்து உண்பது தெய்வக் குத்தமாக கருதப்படுகிறது.
இறைவனுக்காக வளர்க்கப்படுவதால், மிகுந்த கவனம் கொண்டு வளர்க்கிறார்கள். அக்கால்நடைகளுக்கு நோய் தாக்காமல், வேறு விலங்குகளால் துன்பம் நேராமல் பார்த்துக் கொள்கிறார்கள். கொடை விழா அல்லது ஊர்த் திருவிழா கெடா வெட்டின் போது இறைவனுக்கு இந்தக் கால்நடைகளைப் பலியிடுகின்றனர். கொடை விழா அல்லது ஊர்த் திருவிழா ஏதேனும் காரணங்களால் தடைபட நேர்ந்தால், இந்தக் கால்நடைகள் தொடர்ந்து வளர்க்கப்படுகின்றன. பின் எப்போது திருவிழா நடக்கிறதோ அப்போது வெட்டுகிறார்கள்.
பெருதெய்வ வழிபாட்டில் நேர்ந்து விடுதல்
பெருதெய்வ வழிபாட்டில் தாங்கள் வேண்டிக் கொண்டதற்கிணங்க நற்செயல்கள் நிகழ்ந்தால், ஆடு மாடு கோழி போன்ற கால்நடைகளை கோவில்களில் சேர்ப்பிக்கின்றார்கள். இதனை கால்நடை அளித்தல் என்கிறார்கள்.
பண்டையக் காலத்தில் மனிதர்களை இறைவனுக்கு நேர்ந்து விடும் பழக்கமும் இருந்துள்ளது. இறைவனுக்கு நேர்ந்து விடும் பெண்களை தேவரடியாள் என்று வழங்கினர்.
ஒடிசாவில் உள்ள பூரி ஜெகந்நாதர் கோவிலில் ஜெகந்நாதரை திருமணம் செய்து கொள்ளும் முறை இருந்துள்ளது. இதற்காக குழந்தை பருவத்திலேயே பெண்களை ஜெகந்நாதருக்கு நேர்ந்து விடுவார்கள். தீர்க்க சுமங்கலிகளாக கருதப்படும் அவர்களே 36 வகை பூசைகளிலும் பங்கேற்கின்றனர். இந்த வழக்கம் 11-ஆம் நூற்றாண்டில் தொடங்கப்பட்டதாகும்.
ஆதாரங்கள்
பகுப்பு:இந்து சமய நேர்த்திக் கடன்கள்
புலவஞ்சி சுப்ரமணியசுவாமி கோயில்
புலவஞ்சி சுப்ரமணியசுவாமிய கோயில் தமிழ்நாட்டில் தஞ்சாவூர் மாவட்டம், புலவஞ்சி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பால சுப்பிரமணியன் சன்னதியும், 1. விநாயகர் 2. கெஜலெட்சுமி3. துர்க்கை4. நவகிரகம்5.இடும்பன் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாரா ஆறு
சாரா ஆறு (Chara River)  உருசியாவின் கிழக்கு சைபீரியாவில் உள்ள ஒல்யோக்மா ஆற்றின் துணை ஆறு ஆகும். இது 851 கிலோமீட்டர்கள் (529 மை) நீளம் கொண்டது, மேலும் 87,600 சதுர கிலோமீட்டர் (33,800 ச.மை) வடிகால் படுகையைக் கொண்டுள்ளது.
ஒல்யோக்மாவுடன் சேர்ந்து, சாரா ஆறு அதன் கிழக்குக் கரையின் கிழக்கில் அமைந்துள்ள ஒல்யோக்மா-சாரா பீடபூமிக்கு அதன் பெயரை வழங்குகிறது.
வரலாறு
பல தசாப்தங்களாக சாரோயிட் (சிலிக்கேட்டு கனிமம்) வெட்டப்பட்ட ஒரு விசித்திரமான மலைக்கு இப்பகுதி பிரபலமானது. ஆற்றின் பெயரிடப்பட்ட இந்த தீவிர ஊதா கனிமமானது இங்கு மட்டுமே காணப்படுகிறது மற்றும் 1940 களில் ஒரு ரயில் சுரங்கப்பாதை கட்டப்பட்டபோது கண்டுபிடிக்கப்பட்டது. உருசிய அரசாங்கக் கடனின் ஒரு பகுதி சாரோட்டில் செலுத்தப்பட்டது. இப்போது விலையுயர்ந்த இந்த அலங்காரப் பொருட்களின் அடுக்குகள் அங்கேரிய தலைநகரான புடாபெஸ்டின் வீடுகளின் அடித்தளத்தில் சேமிக்கப்பட்டன.
சான்றுகள்
பகுப்பு:உருசிய ஆறுகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
நாராயணன் வாகுல்
நாராயணன் வாகுல் (பி. 1936) இந்தியாவின் முக்கிய வங்கியர்களுள் ஒருவர். 2010 -ஆம் ஆண்டில் பத்ம பூசண் விருது பெற்றவர்களுள் ஒருவர். வணிகம், தொழில் பிரிவில் இவருக்கு இவ்விருது வழங்கப்பட்டது. நிதித்துறையில் 50 ஆண்டுகள் அனுபவம் வாய்ந்த வாகுல், ஐசிஐசிஐ வங்கியின் தலைவராக நீண்டநாட்கள் இருந்தவர்; தற்போது பல முன்னணி நிறுவனங்களுக்கு இயக்குநராக உள்ளார் (ஆர்சலார் மிட்டல், விப்ரோ).
தென்னிந்திய கிராமங்கள் ஒன்றில், ஒரு சராசரி குடும்பத்தில் எட்டு பிள்ளைகளில் இரண்டாவதாகப் பிறந்தவர் வாகுல். சென்னை இராமகிருஷ்ணா மிஷன் பள்ளியில் படித்துவிட்டு லயோலா கல்லூரி யிலும் பின்னர் சென்னை பல்கலைக்கழகத்திலும் பயின்றார்.
பகுப்பு:பத்ம பூசண் விருது பெற்ற தமிழர் பகுப்பு:தமிழக வங்கியர்
உமையாள்புரம் கே. சிவராமன்
thumb|உமையாள்புரம் கே. சிவராமன் உமையாள்புரம் காசிவிஸ்வநாத சிவராமன் (பி. டிசம்பர் 17, 1935), ஒரு மிருதங்க வாசிப்பாளர், அறிஞர். இந்தியக் குடியரசின் படைத்துறை-சாராத விருதுகளில் இரண்டாவது உயரிய விருதான பத்ம விபூசண் விருதை 2010-ஆம் ஆண்டு பெற்றார்; அவருக்கு கலைத்துறையில் இவ்விருது அளிக்கப்பட்டது. அருபதி நடேசன், தஞ்சாவூர் வைத்தியநாதன், பாலக்காடு டி. எஸ். மணி ஐயர், கும்பகோணம் ரங்கு ஆகியோரிடம் இவர் இசைப்பயிற்சி பெற்றார். சிவராமன் தனது பத்தாவது வயதில் முதல் அரங்கேற்றத்தை நிகழ்த்தினார். மிருதங்க வாசிப்பில் புதிய உத்திகள், புதுமைகளைப் புகுத்தியவர்; வட இந்திய இசைக்கலைஞர்களுடன் ஜுகல்பந்தி என்ற நிகழ்ச்சிகளையும் நிகழ்த்தியவர்.
ஆராய்ச்சி, புதுமை
சிவராமன் மிருதங்கக் கலையில் மூல ஆய்வுகளை மேற்கொண்டு வருபவர். மிருதங்க வாசிப்பில் பல நுணுக்கங்களையும் பிறர் அறிந்திட வகுப்புகளும் எடுத்து வருபவர். முதன்முதல் இழைக்கண்ணாடியால் தயாரிக்கப்பட்ட மிருதங்கத்தை அறிமுகப்படுத்திய இவர், பதனிட்ட தோல், பதனிடாத தோல் ஆகியவற்றைக் கொண்டு தயாரிக்கப்பட்ட மிருதங்கங்களை தனித்தனியே ஆராய்ச்சி செய்துள்ளார். மிருதங்க வாசிப்பில் கிடைக்கும் வெவ்வேறு மேற்சுரங்களுக்கு மிருதங்கத்தில் உள்ள கருந்திட்டுப் பகுதி எவ்வாறு காரணமாயுள்ளது என்று ஆய்வு செய்துள்ளார்.
வெளியிணைப்புகள்
பகுப்பு:மிருதங்கக் கலைஞர்கள் பகுப்பு:பத்மசிறீ விருது பெற்ற தமிழர்கள் பகுப்பு:பத்ம பூசண் விருது பெற்ற தமிழர்கள் பகுப்பு:பத்ம விபூசண் விருது பெற்ற தமிழர்கள் பகுப்பு:சங்கீத கலாநிதி விருது பெற்றவர்கள் பகுப்பு:சங்கீத கலாசிகாமணி விருது பெற்றவர்கள் பகுப்பு:சங்கீத சூடாமணி விருது பெற்றவர்கள் பகுப்பு:1935 பிறப்புகள் பகுப்பு:வாழும் நபர்கள் பகுப்பு:கலைமாமணி விருது பெற்றவர்கள் பகுப்பு:பத்மசிறீ விருது பெற்ற கருநாடக இசைக் கலைஞர்கள்
பக்ரீ சட்டமன்றத் தொகுதி
பக்ரீ சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது பேகூசராய் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இந்த தொகுதியில் பேகூசராய் மாவட்டத்தின் பக்ரீ, தண்டாரீ, கடபுரா ஆகிய மண்டலங்களும், நவுகோதி மண்டலத்தின் பஹ்சாரா கிழக்கு, நவுகோதி, ஹசன்பூர், ரஜக்பூர், பிஷ்ணுபூர், சம்சா, தபார்பூர் ஆகிய ஊராட்சிகளும் சேர்க்கப்பட்டுள்ளன.
சான்றுகள்
பகுப்பு:பீகாரின் சட்டமன்றத் தொகுதிகள்
பெனின்னா
thumb|336x336px|பெனின்னா(வலது), எல்கானா மற்றும் அன்னா ராமாவிலிருந்து திரும்பிய போது. பெனின்னா  (פְּנִנָּה ) எல்கானாவின் இரண்டு மனைவிகளில் ஒருவர். ஒன்று சாமுவேல் புத்தகத்தில் (1 சாமுவேல் 1:2) குறிப்பிடப்பட்டுள்ள அவரது பெயருக்கு "முத்து", "நகை" அல்லது "பவளம்" என்று பொருள்.
விவிலிய கூற்று
எல்கானா பெனின்னாவை விட தனது மற்றொரு மனைவியாகிய அன்னாளை அதிகமாக நேசித்தார். அன்னாளிற்கு குழந்தை இல்லை. பெனின்னாளிற்கு குழந்தைகள் இருந்தது. அதனால் பெனின்னாள் அன்னாளிற்கு துக்கத்தையும் துயரத்தையும் ஏற்படுத்தினார். ஒவ்வொரு வருடமும், எல்க்கானா சீலோவில் பலி செலுத்தியபோது, இறைச்சியின் பங்கைப் பகிர்ந்துகொண்டுப்பார் அன்னாளுக்கு இரு பங்கு கொடுப்பார். இது பெனின்னாவின் பொறாமையை தூண்டியது.பெனின்னாள் அன்னாளுக்கு குழந்தை இல்லாததற்காக அன்னாளை  தூஷித்தாள். சாதாரண தினசரி நடவடிக்கைகளிளும் அன்னாளை  துக்கப்படுத்தி, நாள் முழுவதும், அவர்களுக்கு இடையேயான வித்தியாசத்தை அவளுக்கு ஞாபகப்படுத்திக் கோண்டு வேதனையளித்தார்.
யூத எழுத்தாளர் லிலியன் க்ளீன் கூறுகையில், "வாசகரின் அனுதாபங்கள் குழந்தை இல்லாத அன்னாவை நோக்கி செலுத்தப்படுவதால், பெனின்னா தீங்கிழைக்கிற பெண்ணாகக் காணப்படுகிறாள்.
இறுதியில்,  அவரது ஆற்றொணா பிரார்த்தனைக்கு பதில் கிடைத்து. அன்னாள் கர்ப்பம் அடைந்தாள். அவள் சாமுவேலைப் பெற்றாள். அதன் பின் அவள்  மூன்று குமாரரையும்  இரண்டு குமாரத்திகளையும் பெற்றாள். சாமுவேலின் பிறப்புக்குப் பிறகு பெனின்னா மீண்டும் குறிப்பிடப்படவில்லை, ஏலி "எல்க்கானாவையும் அவருடைய மனைவியையும் ஆசீர்வதிப்பார்" என்று 1 சாமுவேல் 2:20 சொல்கிறது. இது அன்னாளைக் குறிக்கிறது.
குறிப்புகள்
பகுப்பு:எபிரேய விவிலியத்தில் பெண்கள்
ஒலிச்சேர்க்கை
தற்பொழுது வெளிநாட்டு விநியோகத்திற்காக திரைப்படங்கள், தொலைக்காட்சி நிகழ்ச்சிகள், அனிமே மற்றும் குழந்தைகள் நிகழ்ச்சிகள் ஆகியவை மொழிமாற்றம் செய்யப்பட்டு வெளியிடப்படுகின்றது. இந்தியா நாட்டை பொறுத்தவரையில் பெருமபாலான வெளிநாட்டுத் திரைப்படங்கள் மற்றும் உள்நாட்டுத் திரைப்படங்கள் தமிழ், தெலுங்கு மற்றும் இந்தி மொழிகளில் மொழிமாற்றம் செய்யப்பட்டு திரையிடப்படுகிறது.
தோற்றம்
முற்காலத்தில் படத்தில் நடிக்கும் நடிகருக்குப் பாடும் குரல் வளம் இல்லாதபோது பாடல்களை வேறொருவர் மூலம் பாடி இணைப்பதற்கே ஒலிச்சேர்க்கை பெரிதும் பயன்பட்டது. தற்காலத்தில், பல்வேறு தேவைகளுக்கு ஒலிச்சேர்க்கை நுட்பங்களைப் பயன்படுத்துகின்றனர். பல்வேறு ஒலி-ஒளித் தயாரிப்புகளை உலகின் பல்வேறு இடங்களிலும் விற்பனை செய்யும்போது அவ்வவ்விடங்களின் உள்ளூர் மொழிகளில் மொழிமாற்றம் செய்யவேண்டியுள்ளது. இதற்கும் ஒலிச்சேர்க்கை நுட்பங்கள் பயன்படுகின்றன.
தன்னியக்க உரையாடல் பதிலீடு
வழமையான படத் தயாரிப்புக்களின்போது, படப்பிடிப்பு ஒலிப்பதிவாளர் படப்பிடிப்பின்போதே உரையாடல்களை ஒலிப்பதிவு செய்வார். ஆனாலும், கருவிகளிலிருந்து எழும் ஒலி, போக்குவரத்து ஒலி, காற்று மற்றும் சூழலிலிருந்து எழுகின்ற பிற ஒலிகள் போன்றவற்றினால், களத்தில் செய்யப்படும் ஒலிப்பதிவுகள் பெரும்பாலும் பயன்பாட்டுக்கு உதவாதவையாக ஆகிவிடுகின்றன. படப்பிடிப்புக்குப் பிந்திய கட்டத்தில், ஒரு ஒலிப்பதிவு மேற்பார்வையாளர் பதிவு செய்யப்பட்ட உரையாடல்களைக் கேட்டு மீள ஒலிப்பதிவு செய்யவேண்டிய பகுதிகள் எவை என முடிவு செய்வார்.
மேற்கோள்கள்
பகுப்பு:திரைப்படத் தயாரிப்பு தொழில்கள் பகுப்பு:ஊடகத் தொழில்கள் பகுப்பு:பொழுதுபோக்கு தொழில்கள்
இந்தோனேசியத் தமிழ்ச் சங்கம்
right|250px இந்தோனேசியத் தமிழ்ச் சங்கம் 2011 ம் ஆண்டு ஆகத்து மாதம் இந்தோனேசியத் தலைநகர் சகார்த்தாவில் உசுமர் இசுமாயில் அரங்கில் தொடங்கப்பட்டது. இத் தமிழ்ச் சங்கத்தின் முக்கிய நோக்கங்களில் ஒன்று தமிழ்மொழிக் கல்வி வளர்ச்சி ஆகும். இதன் தற்போதைய தலைவர் சந்திரசேகரன் ஆவார்.
வெளி இணைப்புகள்
பகுப்பு:இந்தோனேசியத் தமிழர்
மே 21
வெளி இணைப்புகள்
பகுப்பு:மே பகுப்பு:ஆண்டின் நாட்கள்
ரூபா பஜ்வா
ரூபா பஜ்வா (Rupa Bajwa பிறப்பு 1976) ஓர் இந்திய எழுத்தாளர் ஆவார், இவர் பஞ்சாபின் அமிருதசரசில் வசித்து வருகிறார். இவர் காமன்வெல்த் விருது, கிரின்சேன் கேவர் பரிசு மற்றும் இந்தியாவின் சாகித்ய அகாதமி விருது பெற்றவர்.
புதினங்கள்
2004 இல், தனது முதல் புதினமான தெ சேரி சாப்பினை வெளியிட்டார், இது அவரது சொந்த ஊரையும் இந்தியாவின் வர்க்க இயக்கவியலையும் பற்றி விவரிக்கிறது. இந்த புதினத்திற்காக விமர்சகர்கள் இவரை இந்தியாவின் புதிய இலக்கிய கண்டுபிடிப்பு என்று அழைத்தனர். சூன் 2005 இல் இந்தப் புதினம் சிறந்த புதினத்திற்கான 24ஆவது கிரின்சேன் கேவர் பரிசினையும், காமன்வெல்த் பரிசினையும் 2006 ஆம் ஆண்டில் ஆங்கில சாகித்திய அகாதமி விருதினையும் வென்றது. இந்தப் புதினம் பிரஞ்சு ( Le vendeur de saris ), டச்சு ( D Sariwinkel ) மற்றும் செர்பியன் ( Prodavnica sarija ) உள்ளிட்ட பல மொழிகளில் மொழிபெயர்க்கப்பட்டுள்ளது.
ரூபா பஜ்வாவின் இரண்டாவது புதினமான டெல் மீ எ ஸ்டோரி ஏப்ரல் 2012 இல் வெளியிடப்பட்டது. இது தீவிர எதிர்வினைகளை சந்தித்தது. இது சில தரப்பிலிருந்து விமர்சன ரீதியில் பாராட்டுகளைப் பெற்ற, அதே நேரத்தில் புது டெல்லியில் உள்ள இலக்கிய உலகில் சர்ச்சையை உருவாக்கியது, ஏனெனில் இந்த புதினத்தின் ஒரு பகுதி இவர்களையே எதிர்மறையாக சித்தரித்து இருந்தது.
கட்டுரைப்பணி
இவர் ஒரு சீக்கிய குடும்பத்தைச் சேர்ந்தவர் என்றாலும், பஜ்வா ஓர் இந்திய நாளிதழான த டெயிலி டெலிகிராப்பில் சர்ச்சைக்குரிய "டார்க் திங்ஸ் டூ ஹேப்பன் இன் குருத்துவாரா" என்பதனை எழுதினார்.
தி டெலிகிராப், தி ட்ரிப்யூன், டைம் அவுட் மற்றும் இந்தியா டுடே ஆகியவற்றில் புத்தக மதிப்புரைகள் மற்றும் கட்டுரைகளை இவர் எழுதுகிறார்.
சான்றுகள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள் பகுப்பு:1976 பிறப்புகள் பகுப்பு:வாழும் நபர்கள்
அட்சஸன் எட்வர்டு குட்ரிச்
அட்சஸன் எட்வர்டு குட்ரிச் (Edward Goodrich Acheson) ( 9, மார்ச் 1856 – 6, சூலை 1931) என்பவர் அமெரிக்க வேதியியலாளர் ஆவார். பென்சில்வேனியா, வாசிங்டன் நகரில் ஏழைக்குடும்பத்தில் பிறந்த இவர் சிறுவயதிலேயே வேலைக்குச் செல்ல நேர்ந்தது. ஓய்வு நேரங்களில் இவர் சோதனைகள் செய்து புதுப்பொருளைக் கண்டுபிடித்தார். மின்சாரத்தில் ஆர்வம் பிறந்து இவர் எடிசனிடம் வேலைக்குச் சேர்ந்தார். சில ஐரோப்பிய நாடுகளில் மின் விளக்குகளைப் போட இவர் உதவினார். கார்போரண்டம் என்ற மெருகூட்டியை இவர் கண்டுபிடுத்தார். பென்சில் கரியை மிகத்தூய நிலையில் தயாரிக்க இவர் வகுத்த முறையினால் இவர் பணக்காரரானார். இப்பொருளைக் கொராயீடு நிலையிற்கொண்ட புதிய உயவுகளை இவர் கண்டுபிடித்தார்.
மேற்கோள்கள்
பகுப்பு:1856 பிறப்புகள் பகுப்பு:1931 இறப்புகள் பகுப்பு:அமெரிக்க வேதியியலாளர்கள்
சதீஷ் ரஞ்சன் தாஸ்
சதீஷ் ரஞ்சன் தாஸ் (Satish Ranjan Das)(1870-1928) வங்காளத்தின் தலைமை வழக்கறிஞராக இருந்தார். பின்னர் இந்தியத் தலைமை ஆளுநரின் நிர்வாகக் குழுவில் சட்ட உறுப்பினராக இருந்தார். இவர் சில சமயங்களில் வங்கத்தின் இந்திய சிறுவர் சாரணர் சங்கம், நல்ல கூட்டமைப்பின் நிர்வாகக் குழு, வங்காளத்தின் சீர்திருத்த இயக்கமான பிரம்ம சமாஜம் ஆகியவற்றின் முக்கிய உறுப்பினராக இருந்தார். தாஸ் ஒரு மிதமான இந்திய தேசியவாதிகளின் குழுவின் ஒரு பகுதியாக இருந்தார். இது இந்தியாவில் "பிரிட்டிசு பாணி" பொதுப் பள்ளியை உருவாக்க முயன்றது. இறுதியில் இவரது மரணத்திற்குப் பிறகு, தூன் பள்ளியை உருவாக்கவும் வழிவகுத்தது.
ஆரம்ப வாழ்க்கையும் தொழிலும்
இங்கிலாந்தில் பள்ளிக் கல்வியையும் பல்கலைக்கழகக் கல்வியையும் முடித்த பிறகு, தாஸ் 1894இல் இந்தியா திரும்பினார். "தேசிய இந்திய அடையாளத்திற்கான வளர்ந்து வரும் தேடலில்" இவர் பங்கேற்றதில் இருந்து தூன் பள்ளியின் யோசனை உருவானது.
பள்ளி திறப்பதற்கு ஏழு ஆண்டுகளுக்கு முன்பே இவர் இறந்த போதிலும், இவரும் இவரது முறைசாரா குழுவில் உள்ள மற்றவர்களும் 1920களில் அதற்காக பரப்புரை செய்தனர். இவர்கள் பிரிட்டிசு பொதுப் பள்ளியைப் போன்று வடிவமைக்கப்பட்ட ஒரு இந்தியப் பள்ளியை கற்பனை செய்தனர். இது பிரித்தானியப் பேரரசு முழுவதிலும் பொறுப்புள்ள மற்றும் வளமான நிர்வாகிகளாக இளைஞர்களை திறம்பட பயிற்றுவித்ததாக இவர் உணர்ந்தார். ஆனால் பிரித்தானியப் பள்ளிகளுக்கு மாறாக, தூன் பள்ளியின் நிறுவனர்கள் ஒரு இந்தியப் பள்ளி பிரிவினைவாதமாகவும் இந்திய அபிலாசைகளுக்கு பதிலளிக்கக்கூடியதாகவும் இருக்க வேண்டும் என்று விரும்பினர். இவர்கள் தூன் பள்ளியை ஒரு புதிய தலைமுறை இந்திய தலைவர்களுக்கான பயிற்சி மைதானமாக கருதினர். இங்கு படிக்கும் மாணவர்கள் சுதந்திரத்தைத் தொடர்ந்து நிர்வாகம் மற்றும் அரசாங்கத்தின் கட்டுப்பாட்டை எடுத்துக்கொள்வார்கள் எனக் கருதினர்.
பிரிட்டிசு பொதுப் பள்ளியின் மாதிரியை நகலெடுப்பதன் மூலம், இந்தியர்கள் தங்கள் தேசிய அல்லது கலாச்சார அடையாளத்தை விட்டுக்கொடுக்காமல் பிரிட்டிசுகாரர்களுடன் தங்கள் சொந்த நிபந்தனைகளில் போட்டியிட முடியும் என்பதைக் காட்ட நிறுவனர்கள் முயன்றனர். இது அக்காலத்தின் பல இந்தியத் தலைவர்கள் மற்றும் அறிவுஜீவிகளின் கருத்துக்களைப் பிரதிபலித்தது. ஆனால் நிச்சயமாக எல்லாமே இல்லை. சிறப்பம்சமாக, ஜவகர்லால் நேரு பள்ளியை உருவாக்கியதை வரவேற்றார். ஆனால் காந்திக்கு இதனுடன் எந்த தொடர்பும் இல்லை.
1922 இல், இவர் வங்காளத்தின் தலைமை வழக்கறிஞராக நியமிக்கப்பட்டார். 1927இல், இவர் இந்தியத் தலைமை ஆளுநர் இர்வின் பிரபுவின் நிர்வாகக் குழுவில் உறுப்பினரானார்.
சொந்த வாழ்க்கை
தாஸ் போனலதா தேவி என்பவரை மணந்தார். இவரது பேரன்களில் ஒருவரான சோமி தாஸ், தூன் பள்ளியின் தலைமை ஆசிரியராக பணியாற்றினார்.
இறப்பு
1928 கோடையில், இவர் இங்கிலாந்திலுள்ள பள்ளிகளுக்குச் சென்று தனது திட்டத்தை நன்கு அறியப்பட்ட கல்வியாளர்களுடன் விவாதித்தார். அந்த ஆண்டின் கோடையின் இறுதியில், இவர் இந்தியாவுக்குத் திரும்பி, சிம்லாவுக்குச் சென்று தனது பணிகளைத் தொடங்கினார். பின்னர் உடல்நிலை சரியில்லாமல் 26 அக்டோபர் 1928 அன்று கொல்கத்தாவில் இறந்தார்.
மேலும் படிக்க
பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:வங்காள மக்கள் பகுப்பு:1928 இறப்புகள் பகுப்பு:1870 பிறப்புகள்
ஸ்டார் மா
ஸ்டார் மா என்பது ஐதராபாத்தினை தலைமையிடமாகக் கொண்டு செயல்படும் தெலுங்கு மொழித் தொலைக்காட்சி நிறுவனமாகும். கிபி 2002 ஆம் ஆண்டு பென்மத்ச முரளி கிருஷ்ணம் ராஜூ அவர்களால் தோற்றுவிக்கப்பட்டது. தெலுங்கில் மா என்றால் நம்முடைய என்று பொருள் தரும். நம்முடைய தொலைக்காட்சி என்ற பொருளில் மா தொலைக்காட்சி என்று பெயர் வைக்கப்பட்டுள்ளது. இந்தக் குழுவினர் மா மியூசிக், மா கோல்டு, மா மூவிசு என்ற பிற தொலைக்காட்சிகளையும் ஒளிபரப்புகின்றனர்.
2017ஆம் ஆண்டு மா தொலைக்காட்சி ஸ்டார் இந்தியா மற்றும் வால்ட் டிஸ்னி கம்பெனி இந்தியா போன்ற நிறுவனங்களுக்கு சொந்தமாக்கி ஸ்டார் மா என்ற பெயரில் பெயர் மாற்றம் பெற்று தனது சேவையை வழங்கி வருகின்றது.
மேற்கோள்கள்
பகுப்பு:தெலுங்கு மொழி தொலைக்காட்சி அலைவரிசைகள் பகுப்பு:ஐதராபாத்தில் உள்ள தொலைக்காட்சி நிலையங்கள் பகுப்பு:ஸ்டார் இந்தியா பகுப்பு:2002 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
அருள்மிகு சுப்பிரமணியசுவாமி அரசினர் கலைக் கல்லூரி
அருள்மிகு சுப்பிரமணியசுவாமி அரசினர் கலைக் கல்லூரி இந்திய மாநிலம் தமிழ்நாட்டில் திருவள்ளூர் மாவட்டத்தின் திருத்தணியில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1970ஆம் ஆண்டில் தொடங்கப்பட்டது. சென்னை பல்கலைக்கழகத்தின் உறுப்புக் கல்லூரியாக செயல்பட்டு வருகிறது.
அமைவிடம்
திருவள்ளூர் மாவட்டத்தில், திருத்தணி - சென்னை சாலையில் இக்கல்லூரி அமைந்துள்ளது.
இதனையும் காண்க
பகுப்பு:திருவள்ளூர் மாவட்டத்திலுள்ள அரசினர் கலைக் கல்லூரிகள்
பாபுலால் மராண்டி
பாபுலால் மராண்டி (Babu Lal Marandi) (பிறப்பு: 11 சனவரி 1958), ஜார்கண்ட் மாநிலத்தின் முதலாவது முதல் அமைச்சர் ஆவார். பாரதிய ஜனதா கட்சி யின் முக்கியத் தலைவரும் ஆவார். 2009 மற்றும் 2014ஆம் ஆண்டு இந்திய நாடாளுமன்ற மக்களவைக்கு கோடர்மா மக்களவைத் தொகுதியிலிருந்து தேர்ந்தெடுக்கப்பட்டவர். அடல் பிகாரி வாஜ்பாய் தலைமையிலான இந்திய நடுவண் அரசில் காடுகள், சுற்றுச்சூழல் அமைச்சகத்தின், இராசாங்க அமைச்சராக பணியாற்றியவர்.
அரசியல்
1998 நாடாளுமன்ற மக்களவைத் தேர்தலில் ஜார்கண்ட் மாநிலத்தின் 14 நாடாளுமன்ற தொகுதிகளில் 12 தொகுதிகளை கைப்பற்றி சிபு சோரனின் ஜார்க்கண்ட் முக்தி மோர்ச்சா கட்சியை கலங்கச் செய்தவர் பாபுலால் மராண்டி. பாபுலால் மராண்டி சந்தாலி பழங்குடியினத்தைச் சேர்ந்தவர்.
ஜார்கண்ட் மாநிலத்தில் முதல் தேசிய ஜனநாயகக் கூட்டணி ஆட்சி
2000-ஆம் ஆண்டில் பிகார் மாநிலத்திலிருந்து ஜார்கண்ட் மாநிலத்தை பிரித்த போது, 2000-ஆம் ஆண்டில் நடைபெற்ற ஜார்கண்ட் சட்டமன்றத் தேர்தலில் தேசிய ஜனநாயகக் கூட்டணி வெற்றி பெற்று, ஜார்கண்ட் மாநிலத்தின் முதலாவது முதலமைச்சராக பாபுலால் மராண்டி பதவி ஏற்றார்.
ஐக்கிய ஜனதா தளக் கட்சியின் கட்டாயத்தின் பேரில், பாபுலால் மராண்டி 2003-இல் முதலமைச்சர் பதவியிலிருந்து விலகியதால், அருச்சுன் முண்டா முதல்வரானார்.
வெளி இணைப்புகள்
பகுப்பு:1949 பிறப்புகள் பகுப்பு:12வது மக்களவை உறுப்பினர்கள் பகுப்பு:இந்திய அரசியல்வாதிகள் பகுப்பு:ஜார்க்கண்டு மாநில முதல்வர்கள் பகுப்பு:இந்திய அரசியல் கட்சித் தலைவர்கள் பகுப்பு:ஜார்க்கண்ட் அரசியல்வாதிகள் பகுப்பு:வாழும் நபர்கள் பகுப்பு:இந்திய அமைச்சர்கள் பகுப்பு:1958 பிறப்புகள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:13வது மக்களவை உறுப்பினர்கள் பகுப்பு:சந்தாலிகள்
யங்கோன்
ரங்கூன் அல்லது யங்கோன் (பர்மிய மொழி: ရန္‌ကုန္) மியான்மார் நாட்டின் மிகப்பெரிய நகரம் ஆகும். 2006 ஆம் ஆண்டு வரை இந்நகரம் மியான்மாரின் தலைநகரமாக இருந்தது. தலைநகரம் மாற்றப்பட்டாலும், நான்கு மில்லியன் மக்கள்தொகையைக் கொண்டு இந்நாட்டின் முதலாவது பெரிய நகரமாகும். மேலும், முக்கிய வணிகநகரமாகவும் விளங்குகிறது. மற்ற தென்னாசிய நகரங்களொடு ஒப்பிடுகையில் இதன் வளர்ச்சி மிகக் குறைவுதான்.
இரண்டாம் உலகப்போருக்குமுன் வரை, இந்நகரில் ஆயிரக்கணக்கான தமிழர்கள் வசித்தனர்.
பட்டிகொண்டா சட்டமன்றத் தொகுதி
பட்டிகொண்டா சட்டமன்றத் தொகுதி (Pattikonda Assembly constituency) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதியாகும். கர்னூல் மாவட்டத்தில் உள்ள 14 சட்டமன்றத் தொகுதிகளில் இதுவும் ஒன்று.
ஒய். எஸ். ஆர். காங்கிரசு கட்சியின் கங்காட்டி ஸ்ரீதேவி இத்தொகுதியின் தற்போதைய சட்டமன்ற உறுப்பினர் ஆவார்.
கண்ணோட்டம்
இது கர்னூல் மாவட்டத்தில் உள்ள கர்னூல், கொடுமூர், எம்மிகனூர், மந்திராலயம், அதோனி மற்றும் ஆலூர் ஆகிய ஆறு சட்டமன்றத் தொகுதிகளுடன் கர்னூல் மக்களவைத் தொகுதியின் ஒரு பகுதியாக உள்ளது.
மேற்கோள்கள்
பகுப்பு:ஆந்திரப் பிரதேச சட்டமன்றத் தொகுதிகள்
செமாஃபோர் (நிரலாக்கம்)
கணினியியலில் சேமாஃபோர் என்பது ஒரு பாதுகாக்கப்பட்ட மாறுபாட்டு தன்மைகொண்ட அல்லது ஒரு திட்டவட்டமான உருவமற்ற தரவு வகையாகும், இது இணையான புரோகிராமிங் சூழலில் நினைவக பகிர்வு (shared memory) போன்ற பகிர்வு ஆதாரங்களை (shared resources) அணுகுவதைக் கட்டுப்படுத்தும் ஒரு பழைய முறையைக் கொண்டிருக்கிறது. ஒரு கவுண்டிங் சேமாஃபோர் என்பது ஒரேயொரு ஆதாரத்தின் பூட்டப்பட்ட/பூட்டப்படாத ஃபிளாகாக (flag) மட்டும் இல்லாமல், இருக்கும் அனைத்து ஆதாரங்களுக்கான ஒரு கவுண்டராகவும் இருக்கிறது. இதனைக் கண்டுபிடித்தவர் எட்ஸ்ஜர் டிஜ்ஸ்ட்ரா ஆவார். சேமாஃபோர்கள் ஆதாரங்களின் முட்டுக்கட்டையைத் (deadlock) தடுப்பதில்லை என்றாலும் கூட, வெற்று தத்துவவாதிகளின் சிக்கல்களில் இருக்கும் போட்டி நிலைமைகளைத் தடுப்பதில் ஒரு சிறந்த தீர்வாக இருக்கின்றன.
முன்னுரை
கீழ்க்கண்ட செய்முறைகளைப் பயன்படுத்தி மட்டுமே சேமாஃபோரை அணுக முடியும். கீழே விளக்கப்பட்டிருக்கும் காரணங்களுக்காக அட்டாமிக்காக (atomic) குறிக்கப்பட்டிருப்பவை இடைமறிக்கப்படக் கூடாது, அதாவது இந்த புரோகிராமைச் செய்வதற்கு இது செயல்பட்டுக் கொண்டிருக்க வேண்டும் என்று அமைப்பு முடிவு செய்திருந்தால், அந்த செயல்முறைக்கு இடையில் அது இடைமறிக்கப்படக்கூடாது.
செயல்பாட்டில் இல்லாத ஆதாரங்களின் எண்ணிக்கையே சேமாஃபோரின் எண்ணிக்கை மதிப்பாகும். (ஒரேயொரு ஆதாரம் மட்டும் இருந்தால், 0 அல்லது 1 என்ற மதிப்புகளுடன் ஒரு "பைனரி சேமாஃபோர்" பயன்படுத்தப்படுகிறது) ஓர் ஆதாரம் கிடைக்கும் வரை  செயல்பாடு உறக்கநிலையில் (அதாவது தன்னுடைய முறையைக் கொண்டு வரவேண்டாம் என்று அமைப்பிற்குச் சொல்லிவிடும்) இருக்கும் அல்லது நெருக்கடி-காத்திருப்பு (எதையும் செய்யாமல் அதன் முறை வரும் வரை காத்திருக்கும்) நிலையில் இருந்து உடனடியாக ஓர் ஆதாரத்தைக் கோரும். செயல்பாடு இதற்குத் தலைகீழானாது; ஒரு செயல்பாடு ஆதாரத்தைப் பயன்படுத்தி முடித்த உடனேயே இது அந்த ஆதாரம் கிடைத்திருப்பதை எடுத்துக்காட்டும். இந்த  மற்றும்   செயல்பாடுகள் அட்டாமிக் ஆனவை, அதாவது இந்தச் செயல்பாடுகளில் ஏதாவதொன்றின் போது அதே சேமிப்போரில் வேறு நடவடிக்கைகளைச் செயல்படுத்த எந்தச் செயல்முறையும் இடையில் குறுக்கிட முடியாது.
அடிப்படை பெயர்களான  மற்றும்   ஆகியவை டச் வார்த்தைகளின் துவக்க எழுத்தில் இருந்து வருகின்றன. என்பது வெர்ஹோஜென் (verhogen), அல்லது "அதிகரிப்பு" என்பதாகும். என்பதற்கு ("பரிசோதிப்பதற்கான" என்பதற்கான புரோபெரென், "அனுப்பு" என்பதற்கான பஸ்ஸீர், "முயற்சி செய்" என்பதற்கான ப்ரோபீர் மற்றும் "பறி" என்பதற்கான பேக்கென் உட்பட) பல்வேறு விளங்கங்கள் அளிக்கப்படுகின்றன, ஆனால் உண்மையில் டிஜிக்ட்ஸ்ரா, கருத்தளவில் "குறைப்பதற்கு முயற்சி செய்" என்ற பொருளில் அல்லது "சரிவுக்குக் கொண்டு வர முயற்சி செய்" என்ற வேறு சொல்லுக்கு இணையாக வரும் probeer te verlagen என்பதன் சுருக்கமான புரோலேங்க் என்ற சொல்லுக்காக P என்பதை தாம் எடுத்தாண்டதாக எழுதினார். அதிகரிப்பது, குறைப்பது இரண்டுமே டச் மொழியில் V என்ற எழுத்தில் தொடங்குவதால் குழப்பம் ஆரம்பித்துவிடுகிறது, அதேசமயம் அந்த வார்த்தையை முழுவதுமாக உச்சரிப்பதும் டச் மொழி தெரியாதவர்களுக்குச் சாத்தியப்படாத வகையில் குழப்பக்கூடும்.
புரோகிராமிங் மொழியான ALGOL 68 லும், லினக்ஸ் கெர்னலிலும் மற்றும் சில ஆங்கில பாடப்புத்தகங்களிலும்,  மற்றும்   செயல்பாடுகள் முறையே   மற்றும்   என்று அழைக்கப்படுகின்றன. மென்பொருள் பொறியியல் பயிற்சியில், பொதுவாக இவை  மற்றும்   அல்லது   மற்றும்   (இதை நிலையான ஜாவா லைப்ரரி பயன்படுத்துகிறது) ) அல்லது   மற்றும்   என்று அழைக்கப்படுகிறது. உண்மையான டச் எழுத்துகளுக்குப் பொருந்தி வரும் வகையில், சில புத்தகங்கள்   மற்றும்   என்று அவற்றைக் குறிப்பிடுகின்றன.
நெருக்கடி-காத்திருப்பைத் தவிர்க்க, சேமாஃபோர் செயல்பாடுகளின் ஒரு இணைப்பு வரிசையைக் (வழக்கமாக முதலில் வருபவர் முதலில் செல்லலாம் என்ற பாணியில்) கொண்டிருக்கக் கூடும். பூஜ்ஜியம் மதிப்பைக் கொண்டிருக்கும் சேமாஃபோரில் ஒரு செயல்முறை  நடவடிக்கையைச் செய்கிறது என்றால், அந்தச் செயல்பாடு சேமாஃபோரின் வரிசையில் சேர்க்கப்படும். மற்றொரு செயல்பாடு  நடவடிக்கையைச் செய்து சேமாஃபோரை அதிகரிக்கும் போது, ஏற்கனவே அங்கு வரிசையில் செயல்பாடுகள் இருப்பதால், அவற்றில் ஒன்று வரிசையில் இருந்து நீக்கப்பட்டு செயல்படுத்தப்படும். செயல்பாடுகளுக்கு வெவ்வேறு முன்னுரிமைகள் இருக்குமானால், முன்னுரிமையின் அடிப்படையில் வரிசையில் அடுக்கப்படும், இதனால் அதிக முக்கியமான முன்னுரிமையில் இருக்கும் செயல்பாடு முதலில் வரிசையில் இருந்து எடுத்துக் கையாளப்படும்.